คำสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักรที่ ๒/๒๕๖๓เรื่องจัดตั้งศูนย์ปฏิบัติการแก้ไขสถานการณ์ฉุกเฉินการแก้ไขปัญหาจากโรคติดเชื้อไวรัสโคโรนา2019(โควิด- 19) กระทรวงคมนาคม ศปก.คค.และแต่งตั้งเจ้าหน้าที่ปฏิบัติงานประจำ ศปก.คค.[๑] ตามที่ได้มีประกาศสถานการณ์ฉุกเฉินในทุกเขตท้องที่ทั่วราชอาณาจักรสั่ง ณ วันที่ ๒๕ มีนาคมพ.ศ. ๒๕๖๓ และคำสั่งนายกรัฐมนตรี ที่ ๔/๒๕๖๓ เรื่อง แต่งตั้งผู้กำกับการปฏิบัติงานหัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินสั่ง ณ วันที่ ๒๕ มีนาคม พ.ศ. ๒๕๖๓ ต่อมาได้มีคำสั่งนายกรัฐมนตรี ที่ ๗/๒๕๖๓เรื่อง แต่งตั้งหัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินเพิ่มเติม สั่ง ณ วันที่ ๘ เมษายน พ.ศ. ๒๕๖๓ และคำสั่งนายกรัฐมนตรี ที่ ๑๑/๒๕๖๓เรื่อง การจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด - 19) เพิ่มเติม สั่งณ วันที่ ๑๐ เมษายน พ.ศ. ๒๕๖๓ นั้นเพื่อให้การแก้ไขสถานการณ์ฉุกเฉินในส่วนที่เกี่ยวกับการคมนาคมและการขนส่งทั่วราชอาณาจักรสามารถดำเนินการได้อย่างมีประสิทธิภาพและเกิดประสิทธิผลในการป้องกันการแพร่ระบาดและการช่วยเหลือเยียวยาประชาชน รวมถึงผู้ที่ได้รับผลกระทบจากสถานการณ์ฉุกเฉิน อันเนื่องมาจากการแพร่ระบาดของโรคติดเชื้อไวรัสโคโรนา 2019 (โควิด - 19)อาศัยอำนาจตามคำสั่งนายกรัฐมนตรี ที่ ๗/๒๕๖๓ สั่ง ณวันที่ ๘ เมษายน พ.ศ. ๒๕๖๓ (๕/๑) ให้ปลัดกระทรวงคมนาคม เป็นหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการคมนาคมและการขนส่งทั่วราชอาณาจักรและคำสั่งนายกรัฐมนตรี ที่ ๑๑/๒๕๖๓ สั่ง ณ วันที่ ๑๐ เมษายน พ.ศ. ๒๕๖๓จึงจัดตั้งศูนย์ปฏิบัติการแก้ไขสถานการณ์ฉุกเฉินการแก้ไขปัญหาจากโรคติดเชื้อไวรัสโคโรนา2019 (โควิด - 19) กระทรวงคมนาคม ตัวย่อ ศปก.คค. และแต่งตั้งหัวหน้า และเจ้าหน้าที่ปฏิบัติงานประจำศปก.คค. ดังนี้๑.ฝ่ายบริหารสถานการณ์ อำนวยการ ประสานงาน และการต่างประเทศให้รองปลัดกระทรวงคมนาคม(ด้านอำนวยการ) เป็นหัวหน้าฯ และมีเจ้าหน้าที่ปฏิบัติงานดังนี้(๑) หัวหน้าหน่วยงานในสังกัดกระทรวงคมนาคมที่เกี่ยวข้อง(๒) ผู้อำนวยการสำนักงานการบินพลเรือนแห่งประเทศไทยหรือผู้แทน(๓) ผู้ช่วยปลัดกระทรวงคมนาคม (ตำแหน่งเลขที่ ๓๔๔)(๔) ผู้แทนกระทรวงสาธารณสุข(๕) ผู้แทนกระทรวงการต่างประเทศ(๖) ผู้แทนสำนักงานตรวจคนเข้าเมือง(๗) ผู้อำนวยการกองกลาง สำนักงานปลัดกระทรวงคมนาคม(๘) ผู้อำนวยการกองกฎหมาย สำนักงานปลัดกระทรวงคมนาคม(๙) ผู้อำนวยการกองต่างประเทศ สำนักงานปลัดกระทรวงคมนาคมโดยมีอำนาจหน้าที่ดังนี้(๑) อำนวยการและสนับสนุนการดำเนินงานในด้านต่างๆ เช่น ด้านบุคลากร งบประมาณ และปฏิบัติหน้าที่เลขานุการของศูนย์บริหารสถานการณ์ฉุกเฉินการแก้ไขปัญหาจากโรคติดเชื้อไวรัสโคโรนา2019 (โควิด - 19) กระทรวงคมนาคม(๒) ดำเนินงานตามกฎหมาย ระเบียบ คำสั่ง ข้อบังคับต่างๆ ที่เกี่ยวข้อง เพื่อแก้ไขสถานการณ์ฉุกเฉินและปัญหาด้านการคมนาคมและการขนส่ง(๓) ประสานและปฏิบัติงานสนับสนุนด้านการต่างประเทศร่วมกับหน่วยงานที่เกี่ยวข้อง(๔) รับบริจาคเงินและสิ่งของเพื่อสนับสนุนการปฏิบัติงานตามภารกิจเกี่ยวกับการป้องกันและยับยั้งการแพร่ระบาดของโรคติดต่อเชื้อไวรัสโคโรนา2019 (โควิด-19)(๕) รายงานสถานการณ์และความคืบหน้าการดำเนินงานด้านการคมนาคมและการขนส่งต่อปลัดกระทรวงคมนาคมในฐานะหัวหน้าผู้รับผิดชอบฯ ทราบเป็นประจำ(๖) มอบหมายเจ้าหน้าที่ระดับชำนาญการพิเศษขึ้นไปเข้าร่วมประชุม ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) เป็นประจำทุกวัน จนกว่าจะมีการแจ้งยกเลิก และให้รายงานผลการประชุมให้หัวหน้าฯทราบ(๗) เชิญบุคคลเข้าร่วมประชุมหรือเรียกข้อมูลจากหน่วยงานหรือบุคคลที่เกี่ยวข้องเพื่อสนับสนุนการปฏิบัติงานของศปก.คค.(๘) ดำเนินการอื่นใดตามที่รัฐมนตรีว่าการกระทรวงคมนาคมและปลัดกระทรวงคมนาคมมอบหมาย๒.ฝ่ายรับเรื่องราวร้องทุกข์และมาตรการช่วยเหลือเยียวยาให้รองปลัดกระทรวงคมนาคม(หัวหน้ากลุ่มภารกิจด้านการขนส่ง) เป็นหัวหน้าฯ และมีเจ้าหน้าที่ปฏิบัติงานดังนี้(๑) หัวหน้าหน่วยงานในสังกัดกระทรวงคมนาคมที่เกี่ยวข้อง(๒) ผู้ช่วยปลัดกระทรวงคมนาคม (ตำแหน่งเลขที่ ๓๔๓)(๓) ผู้อำนวยการกองตรวจราชการ สำนักงานปลัดกระทรวงคมนาคม(๔) ผู้อำนวยการกองยุทธศาสตร์และแผนงาน สำนักงานปลัดกระทรวงคมนาคม(๕) หัวหน้าศูนย์ปฏิบัติการความปลอดภัยคมนาคมสำนักงานปลัดกระทรวงคมนาคมโดยมีอำนาจหน้าที่ดังนี้(๑) รับเรื่องราวร้องทุกข์ ข้อร้องเรียนจากประชาชนและผู้ที่ได้รับผลกระทบจากสถานการณ์ฉุกเฉินฯ และประสานหน่วยงานที่เกี่ยวข้องเพื่อดำเนินการให้ความช่วยเหลือสนับสนุน ป้องกัน หรือแก้ไขปัญหาโดยเร็ว(๒) ติดตามสถานการณ์รวบรวมข้อมูลข่าวสาร วิเคราะห์ผลกระทบ และจัดทำแผน/มาตรการ/แนวทาง/ข้อเสนอ การให้ความช่วยเหลือเยียวยาประชาชนและผู้ที่ได้รับผลกระทบในส่วนที่เกี่ยวข้องกับการคมนาคมและการขนส่งและรายงานปลัดกระทรวงคมนาคม ในฐานะหัวหน้าผู้รับผิดชอบฯ ทราบ(๓) ประมวลผลข้อร้องเรียน และการให้ความช่วยเหลือแล้วรายงานปลัดกระทรวงคมนาคม ในฐานะหัวหน้าผู้รับผิดชอบฯ ทราบเป็นประจำ(๔) เชิญบุคคลเข้าร่วมประชุมหรือเรียกข้อมูลจากหน่วยงานหรือบุคคลที่เกี่ยวข้องเพื่อสนับสนุนการปฏิบัติงานของ ศปก.คค.(๕) ดำเนินการอื่นใดตามที่รัฐมนตรีว่าการกระทรวงคมนาคมและปลัดกระทรวงคมนาคมมอบหมาย๓.ฝ่ายสารสนเทศและการประชาสัมพันธ์ให้รองปลัดกระทรวงคมนาคม (หัวหน้ากลุ่มภารกิจการพัฒนาโครงสร้างพื้นฐานด้านทางหลวง)เป็นหัวหน้าฯและมีเจ้าหน้าที่ปฏิบัติงานดังนี้(๑) หัวหน้าหน่วยงานในสังกัดกระทรวงคมนาคมที่เกี่ยวข้อง(๒) ผู้ช่วยปลัดกระทรวงคมนาคม (ตำแหน่งเลขที่ ๓๔๓)(๓) ผู้อำนวยการศูนย์เทคโนโลยีสารสนเทศและการสื่อสารสำนักงานปลัดกระทรวงคมนาคม(๔) ผู้อำนวยการกองเผยแพร่และประชาสัมพันธ์ สำนักงานปลัดกระทรวงคมนาคมโดยมีอำนาจหน้าที่ดังนี้(๑) รวบรวมและจัดทำข้อมูลสถิติด้านการคมนาคมและการขนส่งและรายงานให้ปลัดกระทรวงคมนาคม ในฐานะหัวหน้าผู้รับผิดชอบฯ ทราบเป็นประจำ(๒) ติดตามข่าวสารทั่วไป รวมทั้งการแถลงข่าวสถานการณ์ประจำวันของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) และรวบรวมสรุปประเด็นสำคัญในส่วนที่เกี่ยวข้องกับการคมนาคมและการขนส่งให้ปลัดกระทรวงคมนาคม ในฐานะหัวหน้าผู้รับผิดชอบฯ ทราบเป็นประจำ(๓) จัดทำสื่อและเผยแพร่ประชาสัมพันธ์ชี้แจงข้อมูลที่ถูกต้องในทุกช่องทาง ทั้งในประเทศและต่างประเทศอย่างทันท่วงทีเพื่อสร้างความเข้าใจและความเชื่อมั่นแก่สาธารณชน(๔) ประสานความร่วมมือด้านข้อมูลข่าวสารกับหน่วยงานที่เกี่ยวข้องเพื่อจัดทำข้อมูลประกอบการชี้แจงและการแถลงข่าวของกระทรวงคมนาคม(๕) ดำเนินการอื่นใดตามที่รัฐมนตรีว่าการกระทรวงคมนาคมและปลัดกระทรวงคมนาคมมอบหมาย๔.ให้ผู้ช่วยปลัดกระทรวงคมนาคมรับผิดชอบการประสานงาน ๓ ฝ่ายฯ และกำกับดูแล สั่งการกอง ศูนย์ ในสำนักงานปลัดกระทรวงคมนาคมเพื่อให้การปฏิบัติงานเป็นไปตามคำสั่งนี้ทั้งนี้ตั้งแต่บัดนี้เป็นต้นไป จนกว่าจะมีคำสั่งเปลี่ยนแปลงสั่ง ณวันที่ ๒๑ เมษายน พ.ศ. ๒๕๖๓ชัยวัฒน์ทองคำคูณปลัดกระทรวงคมนาคมหัวหน้าศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักรชญานิศ/จัดทำ๒พฤษภาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๐๓ ง/หน้า ๔๑/๑ พฤษภาคม ๒๕๖๓